

**REPUBLIKA HRVATSKA**

**DUBROVAČKO-NERETVANSKA ŽUPANIJA**

 **Upravni odjel za poslove Župana i**

 **Županijske skupštine**

KLASA: 008-01/25-01/1

URBROJ: 2117-01-25-3

Dubrovnik, 7. veljače 2025.

Na temelju Odluke o raspisivanju Javnog poziva za financiranje programskih sadržaja elektroničkih medija u 2025. godini (KLASA 008-01/25-01/1; URBROJ 2117-01-25-2 ) od 3. veljače 2025. te članka 39. Zakona o elektroničkim medijima (NN 111/21), Dubrovačko-neretvanska županija objavljuje

**JAVNI POZIV**

**za financiranje programskih sadržaja elektroničkih publikacija u 2025. godini**

**I. Predmet Javnog poziva**

Predmet ovog javnog poziva je prikupljanje prijava za financiranje programskih sadržaja elektroničkih publikacija na području Dubrovačko-neretvanske županije u 2025. godini.

Sukladno Zakonu o elektroničkim medijima, elektronički mediji su: audiovizualni programi, radijski programi i elektroničke publikacije (portali).

Pod programskim sadržajima, koji će se financirati putem ovog Javnog poziva, podrazumijevaju se tematske emisije, objave izdvojene u tematske cjeline, pojedinačne objave i slično, a koje su od interesa za Dubrovačko-neretvansku županiju u smislu informiranja svih stanovnika Dubrovačko-neretvanske županije.

Pod programskim sadržajem ne podrazumijeva se elektronička publikacija u cijelosti.

**II. Uvjeti za prijavu na Javni poziv**

Na javni poziv mogu se prijaviti nakladnici koji obavljaju djelatnost elektroničkog medija-elektroničke publikacije i zadovoljavaju sljedeće uvjete

* Imaju sjedište na području Dubrovačko-neretvanske županije
* Imaju koncesiju za područje Dubrovačko-neretvanske županije ili jednica lokalne samouprave na području Dubrovačkoneretvanske županije
* Upisani su u knjige pružatelja medijskih usluga, to jest elektroničkih publikacija Agencije za elektroničke medije

Pravo na dodjelu financijskih sredstava ne mogu ostvariti nakladnici

* Koji su u likvidaciji ili stečajnom postupku
* Koji imaju nepodmirenih obveza prema državnom proračunu i Dubrovačko-neretvanskoj županiji
* Koji se za prijavljeni programski sadržaj financiraju iz sredstava državnog proračuna, proračuna Europske unije i Fonda za poticanje i pluralizam elektroničkih medija

**III. Kriteriji dodjele financijskih sredstava**

Kriteriji temeljem kojih će se ocjenjivati prijave su:

1. Kvaliteta, kreativnost i inovativnost programskog sadržaja (0-10 bodova)
2. Lokalni karakter prijavljenog sadržaja, usmjerenost na teme od općeg interesa za stanovnike Dubrovačko-neretvanske županije (0-10 bodova)
3. Mogućnost izvještavanja u više različitih medijskih oblika (npr. video, pisani tekst, fotografije, izvještavanje putem društvenih mreža i slično) (0-10 bodova)
4. Prisutnost na društvenim mrežama i broj pratitelja (0-5 bodova)
5. Pregled objavljenih vijesti od interesa za stanovnike Dubrovačko-neretvanske županije za studeni i prosinac 2024. te siječanj 2025. godine (dostaviti pregled po mjesecima) (0-10 bodova)
6. Pozicija predloženog programskog sadržaja unutar ukupnog programa medija, to jest vrijeme objave i trajanje za televizijske programe (0-10 bodova)

Dodatno će se vrednovati sadržaji usmjereni na:

* Ostvarivanje prava građana na javno informiranje (1-3 boda)
* Poticanje razvoja znanosti, obrazovanja i sporta (1 bod)
* Promicanje ravnopravnosti spolova (1 bod)
* Praćenje demografskih mjera i projekata (1-2 boda)
* Promicanje kulturne i povijesne baštine Dubrovačko-neretvanske županije (1-2 boda)
* Promocija zdravlja i socijalne uključenosti (1-3 boda)
* Poticanje projekata iz segmenta zaštite okoliša (1 bod)
* Poticanje poljoprivrednog i ruralnog razvoja na području Dubrovačko-neretvanske županije (1 bod)
* Promicanje prava nacionalnih manjina (1 bod)

**IV. Sadržaj prijave**

Prijavu na javni poziv čini sljedeća dokumentacija:

1. Prijavni obrazac (Obrazac 1)-ispunjen u cijelosti, ovjeren pečatom i potpisom osobe ovlaštene za zastupanje
2. Obrazac programskog sadržaja (Obrazac 2)
3. Ovjereni izvadak iz Upisnika medijskih usluga
4. Potvrda nadležne porezne uprave o nepostojanju duga ne starija od mjesec dana
5. Obrazac 3-izjava ispunjena u cijelosti, ovjerena pečatom i potpisom osobe ovlaštene za zastupanje
6. Pregled objavljenih vijesti od interesa za stanovnike Dubrovačko-neretvanske županije studeni i prosinac 2024. te siječanj 2025. godine
7. Broj pratitelja na društvenim mrežama na kojima je nakladnik prisutan

Obrasci se ispunjavaju isključivo putem računala.

Nakladnik može na javni poziv prijaviti jedan programski sadržaj.

**V. Način prijave**

Prijava na natječaj s pripadajućom dokumentacijom može se predati elektroničkom poštom na adresu: julia.dragicevic@dnz.hr, uz naznaku *'Prijava na javni poziv za sufinanciranje programskih sadržaja elektroničkih medija*'.

**VI. Rok za podnošenje prijave**

Prijave na Javni poziv podnose se u roku od osam dana od dana objave ovog Javnog poziva na službenoj mrežnoj stranici Dubrovačko-neretvanske županije.

Prijave podnesene izvan gore propisanog roka i protivno odredbama ovog Javnog poziva, neće se razmatrati.

**VII. Rezultati Javnog poziva i pravo prigovora**

Zaključak o dodjeli financijskih sredstava sukladno ovom Javnom pozivu donosi župan Dubrovačko-neretvanske županije na temelju prijedloga Povjerenstva za dodjelu financijskih sredstava medijima. Povjerenstvo imenuje Župan, a ono razmatra podnesene prijave sukladno uvjetima i kriterijima ovog Javnog poziva.

Rezultati Javnog poziva bit će objavljeni na internetskoj stranici Dubrovačko-neretvanske županije (www.dnz.hr).

Zaprimljene prijave s pratećom dokumentacijom neće se vraćati prijaviteljima.

Prijavitelji imaju pravo na prigovor na rješenje o dodjeli financijskih sredstava, i to u roku od osam dana od objave navedenog rješenja na službenoj stranici Dubrovačko-neretvanske županije. O prigovoru odlučuje župan Dubrovačko-neretvanske županije.

Broj i iznos dodijeljenih sredstava bit će usklađen s raspoloživim proračunskim sredstvima Dubrovačko-neretvanske županije za 2025. godinu.

**VIII. Objava informacija**

Informacije o ovom Javnom pozivu, obrasci i dokumentacija, kao i sve obavijesti te Zaključak o dodjeli financijskih sredstava bit će objavljene na službenoj stranici Dubrovačko-neretvanske županije.

Dodatne informacije o Javnom pozivu mogu se dobiti putem e-pošte: julia.dragicevic@dnz.hr ili telefona 020 351 450.